भारतीय राष्ट्रीय पुरुष हॉकी टीम

भारतीय हॉकी टीम भारत की राष्ट्रीय मैदानी हॉकी टीम है। 1928 में भारतीय हॉकी टीम अंतर्राष्ट्रीय हॉकी महासंघ की पहली गैर यूरोपीय सदस्य टीम बनी। 


1928 में, टीम ने अपना पहला ओलंपिक स्वर्ण पदक जीता और 1956 तक ओलंपिक में भारतीय पुरुष टीम नाबाद रही, लगातार छह स्वर्ण पदक जीते। भारतीय हॉकी टीम ने अबतक आठ ओलंपिक स्वर्ण पदक जीते है, जो सभी राष्ट्रीय टीमों से अधिक है।

 इतिहास 
ग्रीष्मकालीन ओलंपिक
भारत ने ओलिंपिक में कुल 12 पदक जीते हैं जिनमे ८ स्वर्ण, एक रजत और तीन कांस्य पदक शामिल हैं। वर्ष 1928 के एम्सटर्मड ओलंपिक में पहला स्वर्ण पदक प्राप्त किया और ओलिंपिक खेलों में वर्ष 1928 से वर्ष 1956 तक लगातार छह स्वर्ण पदक जीतकर इतिहास रच दिया था। अन्य दो स्वर्ण वर्ष 1964 में टोक्यो और वर्ष 1980 में मॉस्को ओलंपिक में मिले।
 1928 – एम्स्टर्डैम, नीदरलैंड्स
 1932– लॉस एंजेलेस, संयुक्त राज्य अमेरिका
 1936 – बर्लिन, जर्मनी
 1948 – लंदन, यूनाइटेड किंगडम
 1952 – हेलसिंकी, फिनलैंड
 1956 - मेलबर्न, ऑस्ट्रेलिया
 1960 – रोम, इटली
 1964 – टोक्यो, जापान
 1968 - मेक्सिको सिटी, मेक्सिको
 1972 – म्यूनिख, जर्मनी
 1980 - मॉस्को, सोवियत रूस
 2020 – टोक्यो, जापान
 2024  - पेरिस ,फ्रांस 

 एशियाई खेल 
एशियाई खेलों में भारतीय टीम ने तीन बार स्वर्ण पदक जीता है। पहला स्वर्ण पदक 1966 के बैंकाक (थाईलैंड) एशियाड में भारत ने पाकिस्तान को 1-0 से हरा कर जीता था। दूसरा स्वर्ण पदक 1998 में बैंकाक में हुए एशियाई खेलों में धनराज पिल्ले की अगुवाई में स्वर्ण जीता था।  तीसरा स्वर्ण पदक एशियाई खेल 2014 में पाकिस्तान को पेनल्टी शूट आउट में हराकर जीता। इसके साथ ही टीम ने रियो ओलंपिक 2016 के लिये क्वालीफाई कर लिया।   

 कोच 
वर्त्तमान में ऑस्ट्रेलिया के ग्राहम रीड भारतीय पुरूष हॉकी टीम के कोच हैं। इसके पहले भारत  के हॉकी टीम के हरेन्द्र सिंह कोच नियुक्त थे।

 सन्दर्भ 

 इन्हें भी देखें
भारतीय महिला हॉकी टीम

श्रेणी:भारत की हॉकी टीम
श्रेणी:भारत में हॉकी
श्रेणी:राष्ट्रीय पुरुष हॉकी टीम